এই দশকটোত ৰজনীকান্তে নিজকে বাণিজ্যিক ভাৱে সফল এক মনোৰঞ্জক ৰূপে প্ৰতিষ্ঠা কৰিছিল৷ এই সময়ছোৱাত মুক্তি পোৱা প্ৰায় সকলোবোৰ ছবিয়ে বক্স অফিচত হিট হৈছিল৷ তেওঁ দশকটো আৰম্ভ কৰিছিল "Panakkaran" (১৯৯০) নামৰ ছবি খনৰে৷ তেওঁ ইখনৰ পিছত সিখনকৈ হিন্দী ছবিতো অভিনয় কৰে৷ ১৯৯১ চনত মুক্তি পোৱা "হাম" নামৰ ছবিখনত তেওঁ অমিতাভ বচ্চনৰ সৈতে সহযোগী ভূমিকাত অভিনয় কৰে। ১৯৯১ চনত তেওঁ "Thalapathi" নামৰ ছবিখনত মণি ৰত্নমৰ সৈতে অভিনয় কৰে৷ তাৰোপৰি অন্য ভাষাৰ মূল ছবিৰ পৰা হিন্দী আৰু তেলেগু ভাষাত পুনৰ্নিৰ্মাণ কৰা ছবি কিছুমানতো ৰজনীকান্তে অভিনয় কৰে৷ তেওঁ "Baashha" (১৯৯৫) ছবিৰ বাবে সুৰেশ কৃষ্ণৰ সৈতে মিলি কাম কৰে আৰু এই ছবিখনো ভীষণ জনপ্ৰিয় হয়৷ এই ছবিখনেই ৰজনীকান্তক অন্য এজন খুউব জনপ্ৰিয় অভিনেতা হিচাপেই সীমাবদ্ধ নাৰাখি জনসাধাৰণৰ মাজত এক অতি উচ্চ স্থান (demigod) প্ৰদান কৰে৷ আমিৰ খানৰ সৈতে একেলগে অভিনয় কৰা হিন্দী ছবি "Aatank Hi Aatank" বৰ্তমানলৈকে মুখ্য ভূমিকা লোৱা তেওঁৰ শেষৰখন হিন্দী ছবি৷ তেওঁৰ "Muthu" নামৰ ছবিখন জাপানী ভাষালৈ "Mutu: Odoru Maharaja" নামেৰে ডাব কৰা প্ৰথমখন তামিল ছবি হিচাপে খ্যাত। ১৯৯৫ চনত মুক্তি পোৱা বঙালী ছবি "ভাগ্য দেবতা"-ৰ যোগেদি ৰজনীকান্তে বঙালী চলচ্চিত্ৰ জগততো প্ৰবেশ কৰে৷

জনপ্ৰিয়তা
পৰিয়াল
বাণিজ্যিক জনপ্ৰিয়তা আৰু ষ্টাৰড'ম (১৯৯০-২০০১)
সমাজ সেৱা আৰু ৰাজনীতি